b'\n_START_ARTICLE_\nC\xc4\x83pitan (fotbal)\n_START_PARAGRAPH_\nC\xc4\x83pitanul unei echipe de fotbal este acel juc\xc4\x83tor care serve\xc8\x99te drept lider \xc3\xaen timpul meciurilor. De obicei, cel ales este un fotbalist mai \xc3\xaen v\xc3\xa2rst\xc4\x83 sau cu experien\xc8\x9b\xc4\x83, sau un juc\xc4\x83tor care poate influen\xc8\x9ba decisiv un meci. C\xc4\x83pitanul echipei este, de regul\xc4\x83, identificabil prin banderola specific\xc4\x83.\n_START_SECTION_\nResponsabilit\xc4\x83\xc8\x9bi\n_START_PARAGRAPH_\nSingura responsabilitate oficial\xc4\x83 a c\xc4\x83pitanului specificat\xc4\x83 de regulile fotbalului este aceea de a participa la aruncarea cu banul \xc3\xaenainte de \xc3\xaenceperea jocului (pentru alegerea terenului) \xc8\x99i \xc3\xaenainte de loviturile de departajare. Contrar a ceea ce este sus\xc8\x9binut, uneori, c\xc4\x83pitanii nu au nici o autoritate special\xc4\x83 de a contesta deciziile arbitrului. Cu toate acestea, arbitrii vor vorbi uneori cu c\xc4\x83pitanul unei p\xc4\x83r\xc8\x9bi cu privire la comportamentul general al echipei sale. De asemenea, orice trofeu c\xc3\xa2\xc8\x99tigat de o echip\xc4\x83 va fi primit de c\xc4\x83tre c\xc4\x83pitan la ceremonia de premiere._NEWLINE_\xc3\x8en fotbalul de tineret sau recrea\xc8\x9bional, c\xc4\x83pitanul deseori preia sarcini, care la un nivel mai \xc3\xaenalt ar fi preluate de antrenor. C\xc4\x83pitanul este punctul de unire al unei echipe: dac\xc4\x83 moralul este sc\xc4\x83zut depinde de c\xc4\x83pitan s\xc4\x83 impulsioneze echipa._NEWLINE_De asemenea, c\xc4\x83pitanii se pot sf\xc4\x83tui cu antrenorul \xc3\xaen alegerea echipei de start \xc8\x99i a tacticii pentru un meci anume. C\xc4\x83pitanul ia ap\xc4\x83rarea echipei \xc3\xaen fa\xc8\x9ba antrenorului c\xc3\xa2nd ace\xc8\x99tia fac o gre\xc8\x99eal\xc4\x83 care normal ar trebui s\xc4\x83 fie sanc\xc8\x9bionat\xc4\x83.'